BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D'ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5448)
  + [Valencià](/va/acuerdo/5448)






Selector de idioma

Leer

* [Español](/es/acuerdo/5448)
* [Valencià](/va/acuerdo/5448)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D'ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D'ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ

Data d'aprovació
:   01/01/2000

Data de publicació
:   01/10/2019

Òrgan competent
:   Secretària general

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5448.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5448)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5448)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D'ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ&url=https://www.boua.ua.es/va/acuerdo/5448)

**Títol:** BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D'ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ

**Secció:** CONVOCATÒRIES I CONCURSOS

**Òrgan:** Secretària general

**Data d'aprovació:** dissabte, 1 de gener de 2000

BASES PREMIS DE RECERCA PER A TREBALLS FINAL DE GRAU I MÀSTER DE LA UNIVERSITAT D’ALACANT EN MATÈRIA DE TRANSPARÈNCIA, PARTICIPACIÓ CIUTADANA, BON GOVERN I BONA ADMINISTRACIÓ

1. Premis convocats:

a) Premi de Recerca per a Treballs Final de Grau en la Universitat d’Alacant en les matèries de transparència, participació ciutadana, bon govern i bona administració des d’una perspectiva multidisciplinària (ciències jurídiques, socials, enginyeries, etc.).

b) Premi de Recerca per a Treballs Final de Màster en la Universitat d’Alacant en les matèries de transparència, participació ciutadana, bon govern i bona administració des d’una perspectiva multidisciplinària (ciències jurídiques, socials, enginyeries, etc.).

2. Quanties dels premis:

Tant per als premis TFG com per als premis TFM, la quantia serà de:

-600 euros primer premi

-450 euros el segon premi

-250 euros el tercer premi

Als premis se’ls aplicarà, si escau, la retenció fiscal que marque la legislació vigent.

3. Descripció de les matèries o àmbits multidisciplinaris dels treballs de recerca:

Les matèries dels TFG i TFM que podran concórrer als premis se centraran preferentment en les qüestions relatives a la transparència, participació ciutadana, bon govern, etc. I, de manera particular o a títol d’exemple, en:

-Participació ciutadana en l’àmbit de la protecció del medi ambient.

-Transparència, participació ciutadana, protecció de dades, dades obertes, etc.

-Bon govern, bona administració i lluita contra la corrupció i el frau.

-Gestió intel·ligent i sostenible de les ciutats: open data, models de ciutat intel·ligent i participació de la ciutadania

-Reptes públics per a fomentar una economia i sostenibilitat participativa.

4. Candidats:

Alumnes que hagen defensat els TFG i TFM en la Universitat d’Alacant durant els cursos acadèmics 2017/2018 i 2018/2019.

5. Sol·licituds i termini de presentació:

5.1. El termini de presentació de les iniciatives començarà el dia de la publicació d’aquesta convocatòria en el BOUA i conclourà el 15 d’octubre de 2019.

5.2. Les sol·licituds de participació en els premis es presentaran a través del formulari en línia habilitat en la pàgina web en el Departament d’Estudis Jurídics de l’Estat,

<https://deje.ua.es/va/derecho-administrativo/cursos/premis-de-recerca-per-a-treballs-fi-de-grau-i-master-en-materia-de-transparencia-participacio-ciutadana-bon-govern-i-bona-administracio.html>,

i caldrà adjuntar-hi el text complet del treball de recerca en format PDF i el document acreditatiu de la seua qualificació.

6. Jurat:

El jurat estarà compost pels membres de la Comissió Mixta del Conveni entre la Generalitat i la Universitat i pel professorat responsable de l’execució d’aquest conveni.

7. Criteris bàsics d’avaluació:

Per a adjudicar el premi, el jurat tindrà en compte els criteris següents: l’originalitat del TFG o TFM, la qualitat acadèmica general , el grau de dificultat del tema tractat i el rigor en la metodologia utilitzada per a elaborar-lo.

El jurat podrà tenir en compte, així mateix, la qualificació final que els treballs dels candidats haguen obtingut amb motiu de la seua presentació i defensa pública, així com, si escau, les observacions existents en l’acta d’aquest acte de defensa i en els informes elaborats per la comissió que va valorar el treball i pel tutor o la tutora del respectiu TFG o TFM.

8. Marc legal i pressupostari:

La dotació econòmica per a aquesta convocatòria es consignarà en el capítol 4 de crèdits del pressupost del Departament d’Estudis Jurídics de l’Estat (031900). L’execució d’aquesta dotació està supeditada a la disponibilitat de liquiditat de la Universitat d’Alacant.

A la quantia del premi, si escau, se li practicarà la retenció fiscal que marque la legislació vigent.

La subvenció assignada a cada ajuda s’ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

Les persones beneficiàries s’obliguen a facilitar la informació que els siga requerida i a complir, si escau, els deures que estableix l’article 14 de la Llei 38/2003.

L’incompliment per part de les beneficiàries i beneficiaris de les obligacions assenyalades en aquesta convocatòria podrà donar lloc a la revocació del premi.

9. Decisió, publicació i premis:

La decisió i la publicació dels premiats es produirà entre els dies 26 d’octubre i 6 de novembre, i la liquidació dels premis s’haurà d’enllestir abans del 15 de novembre.

El jurat podrà decidir, en cas que els TFG o TFM presentats no s’acomoden als criteris establits en la base 7 d’aquesta convocatòria, que un o més d’un dels premis resten deserts.

10. Protecció de dades

D’acord amb el que disposa la legislació vigent en matèria de protecció de dades, la Universitat d’Alacant tractarà les dades aportades en la sol·licitud, així com les contingudes en la documentació que s’hi adjunte, la finalitat de la qual és la gestió de la vostra inscripció, participació i resolució de la convocatòria dels Premis de Recerca per a Treballs Final de Grau i Màster de la Universitat d’Alacant en Matèria de Transparència, Participació ciutadana, Bon govern i Bona Administració.

La legitimació d’aquest tractament es basa en l’interès públic de la convocatòria i en el consentiment de la persona interessada en la seua sol·licitud de participació. Les dades relatives als guanyadors dels premis es podran publicar en la web de la UA i en xarxes socials. Les dades dels premiats en les modalitats que inclouen prestació econòmica seran comunicades a les entitats bancàries perquè siguen abonades, a l’Agència Estatal d’Administració Tributària, a la Intervenció General de l’Estat i al Tribunal de Comptes per al control comptable. Les dades seran conservades durant la tramitació del procediment de concessió del premi, i els aplicable la normativa d’arxius i patrimoni documental espanyol. Les dades dels premiats en les modalitats que inclouen prestació econòmica es conservaran d’acord amb el que disposa la Llei 58/2003, de 17 de desembre, general tributària.

Us informem que podeu exercir els vostres drets en relació amb el tractament de les vostres dades personals d’accés, rectificació i supressió, entre altres, mitjançant una sol·licitud dirigida a la Gerència de la Universitat en el Registre General de la Universitat d’Alacant, o bé a través de la seu electrònica (<https://seuelectronica.ua.es>).

Podeu consultar la informació addicional i detallada sobre protecció de dades, els vostres drets i la política de privadesa de la Universitat d’Alacant en l’enllaç següent: <https://seuelectronica.ua.es/va/privadesa.html>

11. Acceptació de les bases

Tots els que es presenten a aquesta edició accepten les condicions de participació establides en aquestes bases. L’acceptació d’aquestes bases comporta també acceptar la compareixença en el lliurament de premis o actes de difusió d’aquesta edició.

12. Recursos

Contra aquesta convocatòria i els actes administratius que se’n deriven es pot interposar el recurs d’alçada previst en els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, en el termini de un mes comptador des de l’endemà de les publicacions o notificacions. El recurs es podrà interposar davant de l’òrgan que va dictar l’acte que s’impugna o davant el rector com a òrgan competent.

Alacant, 30 de setembre de 2019

Esther Algarra Prats

Secretària General





[Carretera Sant Vicent del Raspeig s/n  
03696 Sant Vicent del Raspeig - Alacant  
 Tel. 09 160 9934 - Fax 57 000 5994](https://www.google.es/maps/@32.034173,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12019&trk=tyah&trkInfo=tarId%9M2344513051742%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)